**VEDLEGG 2:**

**Statistikk, NTNUs deltakelse i FP7**

***Merk*: FP7 løper i perioden 2007 – 2014 og er høsten 2013 inne i sin avslutningsfase. Resultater fra de aller fleste utlysninger under FP7 foreligger, men vi venter fortsatt på tilbakemelding for enkelte programmer/utlysninger. Tallmaterialet i det følgende bygger på resultater pr august/september 2013. Endelige resultater fra NTNUs deltakelse i FP7 vil først foreligge ved årsskifte 2013/2014.**

***Figur 1*** viser NTNUs bevilgninger fra prosjekter finansiert av EUs 7. rammeprogram for forskning (FP7) i perioden 2007 - 2013. Til grunn ligger kontraktsfestet bevilgning til NTNU. Den grønne grafen viser kumulativ kontraktstilgang for årene 2007 – 2013, mens den røde grafen viser kontraktstilgang pr år for de samme årene.

Pr september 2013 er den totale bevilgningen til NTNU fra rammeprogrammet på 467,3 millioner kroner. Det betyr at NTNUs inntektsmål for FP7 på 450 millioner kroner oppfylles.

**Figur 1: NTNUs bevilgninger fra prosjekter finansiert av EUs 7. rammeprogram, 2007 - 2013**

***Figur 2*** viser innvilgede prosjekter med NTNU som deltaker i FP7 i hele rammeprogramperioden fram til september 2013. Pr september 2013 deltar NTNU i 116 prosjekter i rammeprogrammet. Den grønne grafen viser innvilgede prosjekter akkumulert for alle år, mens den røde grafen viser nye prosjekter pr år. Resultatene fra 2013-utlysningen fra FP7 er ikke endelige, og nye prosjekter kan komme til. Det er dog ikke realistisk å forvente mange nye prosjekter utover de vi allerede har registrert fordi resultater fra relativt få programmer/utlysninger mangler.

**Figur 2: Antall innvilgende prosjekter med NTNU som deltaker i EUs 7. rammeprogram, 2007 - 2013**

***Figur 3*** viser søknader og innvilgede prosjekter pr år i FP7 med NTNU som deltaker i perioden 2007–2013. Det har vært en del svingninger fra år til år i søknadsvolumet. Dette henger sammen med at arbeidsprogrammene for de enkelte tematiske programmer har vært endret fra år til år og dermed også NTNUs fagmiljøers søkemuligheter, dvs relevansen av utlysningene. Det store søknadsvolumet i 2007 kan forklares med at oppstarten av FP7 var forsinket og det var et oppdemmet søknadstrykk i FP7s første år. Svak uttelling etter 2007-runden, bl a som resultat av en oversøkning til det nye rammeprogrammet, resultatet i en tilbakeholdenhet i NTNUs fagmiljøer i forhold til å søke FP7 i 2008.

Suksessraten har også svingt betydelig fra år til år slik det framkommer i ***tabell 1***.

**Figur 3: Søknader og innvilgede prosjekter med NTNU som deltaker i EUs 7. rammeprogram pr år, 2007 - 2013**

**Tabell 1: NTNUs suksessrate i FP7**

|  |  |
| --- | --- |
| **År** | **Suksessrate** |
| **2007** | 13,6 % |
| **2008** | 22,4 % |
| **2009** | 17,3 % |
| **2010** | 22,8 % |
| **2011** | 15,5 % |
| **2012** | 22,1 % |
| **2013** | 15,2 % |
| **Samlet** | 17,8 % |

***Figur 4*** viser fakultetenes deltakelse i FP7. Som det går fram er det store variasjoner mellom fakultetene når det gjelder aktivitetsnivå og suksessrate. Det henger selvfølgelig sammen med at noen fakulteters fagmiljøer har hatt mange søkemuligheter i FP7, mens andre bare har hatt begrensede muligheter. ***Tabell 2*** viser fakultetenes suksessrate i FP7.

**Figur 4: NTNUs søknader og innvilgede prosjekter til FP7 pr fakultet, 2007 - 2013**

**Tabell 2: NTNUs suksessrate i FP7 pr fakultet**

|  |  |
| --- | --- |
| **Fakultet** | **Suksessrate** |
| **HF** | 3 % |
| **DMF** | 34 % |
| **AB** | 16 % |
| **IME** | 12 % |
| **IVT** | 29 % |
| **NT** | 16 % |
| **SVT** | 11 % |
| **VM** | 67 % |

***Tabell 3*** viser at det er en del variasjoner i NTNUs deltakelse i FP7 pr program. Vi ser at ICT-programmet er det programmet NTNU deltar i flest prosjekter i med 18 prosjekter, men at suksessraten for dette programmet er lav på 12 %. Nest største program er energiprogrammet med 14 prosjekter og en suksessrate på 42 %. NTNU har relativt mange prosjektdeltakelser og høy suksessrate også for miljøprogrammet og helseprogrammet, mens programmet for samfunnsvitenskap og humaniora (SSH) har en suksessrate på 3 % og ett prosjekt innvilget.

**Tabell 3: NTNUs søknader, prosjekter og suksessrate pr program i FP7**

|  |  |  |  |
| --- | --- | --- | --- |
| **Program** | **Søknader** | **Prosjekt** | **Suksessrate** |
| **HEALTH** | 32 | 9 | 28 % |
| **KBBE** | 35 | 5 | 14 % |
| **ICT** | 146 | 18 | 12 % |
| **ENERGY** | 33 | 14 | 42 % |
| **ENVIRONMENT** | 40 | 13 | 33 % |
| **NMP** | 51 | 9 | 18 % |
| **TRANSPORT** | 13 | 3 | 23 % |
| **SECURITY** | 4 | 1 | 25 % |
| **SSH** | 33 | 1 | 3 % |
| **ERC** | 51 | 6 | 12 % |
| **INCO** | 2 | - | - |
| **MCA** | 144 | 23 | 16 % |
| **RI** | 19 | 8 | 42 % |
| **SiS** | 12 | 1 | 8 % |
| **SME** | 15 | 1 | 7 % |
| **Sum** | **630** | **112** | **17,8%** |

NTNUs deltakelser i FP7 som andel av den norske UoH-sektorens deltakelse framkommer av tabellene 4 og 5. ***Tabell 4*** viser UoH-sektorens deltakelse i FP7, mens ***tabell 5*** viser universitetenes deltakelse pr august 2013.

*Merk* at tallene i tabell 4 og 5 ikke er identiske med tallen som ligger til grunn for figur 1 og 2. I figur 1 og 2 er de siste nye prosjektene som NTNU deltar i tatt med, mens den tilgjengelige sammenlignbare statistikken ikke har med de siste resultatene fra FP7.

Som det går fram av ***tabell 4*** utgjør universitetenes prosjektdeltakelse i FP7 91 % av sektorens deltakelse, 94 % av sektorens bevilgninger og 96 % av koordinerte prosjekter.

**Tabell 4: Den norske UoH-sektorens deltakelse i FP7.**



***Tabell 5*** viser at norske universiteter til sammen deltar i 443 prosjekter i FP7 pr august 2013 i den statistikken som er sammenlignbar. NTNU står for 110 av prosjektdeltakelsene som tilsvarer 25 %.

NTNU har deltatt i relativt mange søknader til FP7 (f eks nesten 200 søknader mer enn UiB).

Totalt har NTNUs fagmiljøer deltatt i 630 søknader, mens f eks UiO har deltatt i 746 søknader. I forhold til relativt størrelse og antall vitenskapelig stillinger er NTNU det mest aktive norske universitetet på søknadstiden til FP7.

NTNUs tilslagsprosent på 17,5 % er lavere enn snittet for universitetene som ligger på 19,5 %. UiOs tilslagsprosent er neste 2 % høyere enn NTNUs, og UiBs ytterligere 2 % høyere.

I den sammenlignbare statistikken står NTNU oppført med en bevilgning fra FP7 på 54,8 millioner Euro, mens UiO har en bevilgning på nesten 20 millioner Euro mer enn NTNU. Den økonomiske tilslagsprosenten er forholdet mellom søkt og innvilget beløp. Det er små variasjoner mellom universitetene når det gjelder økonomisk tilslagsprosent.

Når det gjelder antall koordinerte søknader og prosjekter står NTNU oppført med 181 koordinerte søknader. Dette omfatter både monopartnerprosjekter innenfor ERC og Marie Curie og større samarbeidsprosjekter med flere europeiske partnere.

**Tabell 5: Norske universiteters deltakelse i FP7.**



***Tabell 6*** viser NTNU, UiO og UiBs profilen i rammeprogrammet.

Når det gjelder de 10 tematiske programmene i FP7 står NTNU i den sammenlignbare statistikken med 71 prosjekter. Til sammenligning har UiO og UiB hhv. 65 og 52 prosjekter. NTNU er dermed sterkere enn begge de to andre store universitetene i denne delen av rammeprogrammet som omfatter samarbeidsprosjekter i større europeiske konsortier. NTNU koordinerer 11 prosjekter her, mens UiO og UiB koordinerer hhv. 7 og 10 prosjekter.

Når det gjelder de enkelte tematiske programmer har både UiO og UiB mange prosjektdeltakelser innenfor helse (hhv. 18 og 20) mot NTNUs 9 prosjekter. UiB koordinerer 5 helseprosjekter, mens NTNU og UiO koordinerer 2 hver.

Vi ser at det har vært stor aktivitet både fra NTNU og UiO mot ICT-programmet med dårlige tilslagsprosenter på hhv. 12 % og 11 % for begge institusjoner, men likevel med relativt mange prosjektdeltakelser, hvorav et par koordinert ved hver institusjon.

Energiprogrammet er det programmet ved NTNU med høyest suksessrate på 42 %. NTNU deltar i 14 prosjekter i dette programmet mot UiOs 5 prosjekter. UiB har ingen prosjekter innenfor energidelen av rammeprogrammet.

UiO har mange prosjekter innenfor samfunnsfag og humaniora (SSH og SiS) med tilsammen 20 prosjekter, mot NTNUs 2. Også UiB har flere SSH og SiS med tilsammen 9.

Vi ser at UiO har langt flere prosjekter i grunnforskningsvirkemidlene ERC og Marie Curie, totalt 61 prosjekter mot NTNUs 28, dvs 33 flere prosjekter enn NTNU på disse to programmene. Dette utgjør f. eks. hele differansen i antall prosjekter på 34 mellom de to universitetene. UiB har 26 prosjekter på disse to programmene samlet.

**Tabell 6: De tre største norske universitetenes profil i FP7**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **NTNU** | | | | | **UiO** | | | | | **UiB** | | | | |
| **Program** | **S** | **P** | **T** | **KS** | **KP** | **S** | **P** | **T** | **KS** | **KP** | **S** | **P** | **T** | **KS** | **KP** |
|  |  |  |  |  |  |  |  |  |  |  |  |  |  |  |  |
| **HEALTH** | 32 | 9 | 28% | 5 | 2 | 68 | 18 | 26% | 9 | 2 | 59 | 20 | 35% | 9 | 5 |
| **BIO** | 35 | 5 | 14% | 2 | 0 | 22 | 4 | 18% | 2 | 0 | 20 | 6 | 30% | 3 | 0 |
| **ICT** | 146 | 17 | 12% | 24 | 3 | 117 | 13 | 11% | 21 | 2 | 37 | 5 | 14% | 6 | 1 |
| **NMP** | 51 | 9 | 18% | 9 | 2 | 11 | 2 | 18% | 3 | 1 | 5 | 3 | 60% | 1 | 1 |
| **ENERGY** | 33 | 14 | 42% | 1 | 1 | 17 | 5 | 29% | 6 | 1 | 2 | 0 | - | 1 | 0 |
| **TRANSP** | 13 | 3 | 23% | 2 | 1 | 1 | 1 | 100% | - | - | - | - | - | - | - |
| **SECUR** | 4 | 1 | 25% | - | - | 10 | 3 | 30% | - | - | 4 | 0 | - | 1 | 0 |
| **ENV** | 40 | 13 | 33% | 9 | 2 | 25 | 8 | 32% | - | - | 44 | 14 | 32% | 2 | 2 |
| **Space** | - | - | - | - | - | 3 | 1 | 33% | - | - | 6 | 1 | 17% | 1 | 0 |
| **SSH** | 33 | 1 | 3% | 17 | 0 | 64 | 10 | 16% | 9 | 1 | 24 | 3 | 13% | 11 | 1 |
|  |  |  |  |  |  |  |  |  |  |  |  |  |  |  |  |
| **RI** | 19 | 8 | 42% | 5 | 2 | 14 | 4 | 29% | - | - | 18 | 10 | 56% | 1 | 1 |
| **SME** | 15 | 1 | 7% | 3 | 0 | 5 | 1 | 20% | 1 | 0 | 4 | 1 | 25% | 2 | 1 |
| **SiS** | 12 | 1 | 8% | 5 | 1 | 24 | 10 | 42% | 3 | 2 | 19 | 6 | 32% | 6 | 2 |
|  |  |  |  |  |  |  |  |  |  |  |  |  |  |  |  |
| **ERC** | 51 | 6 | 12% | 46 | 6 | 152 | 22 | 14% | 142 | 21 | 89 | 7 | 8% | 81 | 7 |
| **MCA** | 144 | 22 | 15% | 54 | 10 | 210 | 39 | 19% | 108 | 19 | 111 | 19 | 17% | 61 | 11 |
|  |  |  |  |  |  |  |  |  |  |  |  |  |  |  |  |
| **Totalt** | **630** | **110** | **17%** | **181** | **30** | **746** | **144** | **19%** | **304** | **49** | **442** | **95** | **21%** | **86** | **32** |

**S = Søknader**

**P = Prosjekter**

**T = Tilslagsprosent**

**KS = Koordinerte søknader**

**KP = Koordinerte prosjekter**

**Tabell 7: De 50 største universitetene i FP7**

****